text:  Napriek tomu, že sa jedná o starý film mi Psie popoludnie prišlo v rámci žánru bankových lúpeží celkom osviežujúce. Vo väčšine neskorších filmov (aspoň tých čo som videl ja) sú vzťahy medzi policajtami, únoscami a rukojemníkmi načrtávané o dosť inak. Tuto rukojemníci nielenže nie sú priveľmi vydesení, ale si dovolia dvojici zločincov aj pindať priamo do ksichtu, poprípade si užívať svoju medializáciu. Aj policajní vyjednávači tu boli omnoho ústretovejší ako inde. A to ani nehovorím o tom, že hlavná postava bol homosexuál, ktorý mal však zároveň aj ženu s dvoma deťmi. To sa nevidí veľmi ani dnes, nieto ešte pred tridsiatimi rokmi. Páčilo sa mi aj jemné komediálne ladenie snímku v jeho prvej polovici (prísť vykradnúť banku, v ktorej nie sú peniaze- uf :-)). Lumet sa trošku oprel aj do médií a pospolitého ľudu, respektíve ich záujem o ľudskú tragédiu v priamom prenose. Postavy sú veľmi dobre napísané- Sonny je skutočne loser, ktorý pokašľal čo mohol a od určitého bodu začne atmosféra hustnúť a je viac-menej jasné, že to nemôže celé dobre dopadnúť. Al Pacino bol v sedemdesiatych rokoch v životnej forme a aj tu na svojich pleciach nesie de facto celý film. John Cazale ako Sal hrá opäť len ušliapnutého a vystrašeného losera, ktorý väčšinu času strávi ako pozorovateľ, resp. plní príkazy. Ale táto poloha mu sedí. Celkovo sa jedná o podarenú vecičku, ktorá si aj po mnohých rokoch zachovala svoje kvality.
item_title: Psí odpoledne
item_directors: Sidney Lumet
item_screenwriters: Frank Pierson
item_cast: Al Pacino John Cazale James Broderick Carol Kane Charles Durning Lance Henriksen Dominic Chianese Chris Sarandon Robert Costanzo Tom Towles Dick Anthony Williams Penelope Allen Judith Malina Susan Peretz Ron Gilbert Marcia Jean Kurtz William Bogert Floyd Levine Sully Boyar Gary Springer Estelle Omens Jay Gerber Philip Charles Mackenzie Lionel Pina Chu Chu Malave Marcia Haufrecht Tony Lip Thomas Murphy